CELEX: 62010CO0590
Language: sk
Date: 2011-11-22 00:00:00
Title: Uznesenie Súdneho dvora (šiesta komora) z 22. novembra 2011.#Wolfgang Köppl proti Freistaat Bayern.#Návrh na začatie prejudiciálneho konania: Bayerischer Verwaltungsgerichtshof - Nemecko.#Článok 104 ods. 3 prvý pododsek rokovacieho poriadku - Smernica 91/439/EHS - Článok 1 ods. 2 a článok 8 ods. 2 a 4 - Článok 7 ods. 1 - Vzájomné uznávanie vodičských preukazov - Odňatie vnútroštátneho vodičského oprávnenia - Vydanie vodičského preukazu skupiny B iným členským štátom - Porušenie podmienky bydliska - Neskoršie vydanie vodičského preukazu skupiny C tým istým členským štátom - Dodržanie požiadavky bydliska - Povinnosť byť držiteľom platného vodičského preukazu skupiny B v momente vydania vodičského preukazu pre vozidlá skupiny C.#Vec C-590/10.

Uznesenie Súdneho dvora (šiesta komora) z 22. novembra 2011 – Köppl/Freistaat Bayern
      (vec C‑590/10)
      „Článok 104 ods. 3 prvý pododsek rokovacieho poriadku – Smernica 91/439/EHS – Článok 1 ods. 2 a článok 8 ods. 2 a 4 – Článok 7 ods. 1 – Vzájomné uznávanie vodičských preukazov – Odobratie vnútroštátneho vodičského oprávnenia – Vydanie vodičského preukazu skupiny B iným členským štátom – Porušenie podmienky bydliska – Neskoršie vydanie vodičského preukazu skupiny C tým istým členským štátom – Dodržanie podmienky bydliska – Povinnosť byť držiteľom platného vodičského preukazu pre vozidlá skupiny B v momente vydania vodičského preukazu pre vozidlá
         skupiny C“
      
      Doprava – Cestná doprava – Vodičský preukaz – Smernica 91/439 – Vzájomné uznávanie vodičských preukazov – Odobratie vodičského preukazu skupiny B v prvom členskom štáte – Neskoršie vydanie vodičského preukazu skupiny B v druhom členskom štáte pri porušení podmienky bydliska a následne vodičského
         preukazu skupiny C – Vodičský preukaz skupiny C, z ktorého nevyplýva nedodržanie podmienky bydliska – Odmietnutie prvého členského štátu uznať platnosť týchto nových vodičských preukazov – Prípustnosť (smernica Rady 91/439, zmenená a doplnená smernicou 2000/56, článok 1 ods. 2, článok 8 ods. 2 a 4) (pozri body 32,
         33, 47 – 51, 54 a výrok)
      
      Predmet
      
         
               Návrh na začatie prejudiciálneho konania – Bayerischer Verwaltungsgerichtshof – Výklad článku 1 ods. 2 a článku 8 ods. 2 a 4
                  smernice Rady 91/439/EHS z 29. júla 1991 o vodičských preukazoch (Ú. v. ES L 237, s. 1; Mim. vyd. 07/001, s. 317) s ohľadom
                  na článok 2 ods. 1 a článok 3 ods. 1 Charty základných práv Európskej únie – Vodičský preukaz skupiny B, ktorý vydal členský
                  štát pri porušení požiadavky bydliska štátnemu príslušníkovi iného členského štátu, a to po tom, ako mu bol odobratý jeho
                  vodičský preukaz vydaný v domovskom štáte, a po uplynutí lehoty, počas ktorej mal zakázané znovu žiadať o vydanie tohto preukazu
                  – Neskoršie vydanie vodičského preukazu skupiny C tým istým členským štátom pri dodržaní podmienky bydliska – Možnosť členského
                  štátu bydliska odmietnuť uznať platnosť týchto preukazov
               
            Výrok
      Článok 1 ods. 2 a článok 8 ods. 2 a 4 smernice Rady 91/439/EHS z 29. júla 1991 o vodičských preukazoch, zmenenej a doplnenej
         smernicou Komisie 2000/56/ES zo 14. septembra 2000, nebránia tomu, aby členský štát neuznal vodičské oprávnenia pre vozidlá
         skupiny B a C, ktoré udelil iný členský štát osobe, voči ktorej prvý členský štát predtým prijal opatrenia v zmysle článku 8
         ods. 2 tejto smernice, ak vodičské oprávnenie pre vozidlá skupiny B bolo v druhom členskom štáte vydané za porušenia podmienky
         zvyčajného bydliska podľa článku 7 ods. 1 písm. b) uvedenej smernice, ako vyplýva z údajov uvedených vo vodičskom preukaze
         vydanom z tohto titulu, a pokiaľ bolo vodičské oprávnenie pre vozidlá skupiny C vydané na základe prvého oprávnenia bez toho,
         aby z nového vodičského preukazu, vydaného na základe tohto vodičského oprávnenia pre vozidlá skupiny C, vyplývalo porušenie
         uvedenej podmienky zvyčajného bydliska.